b'\n_START_ARTICLE_\nVernissaus\n_START_PARAGRAPH_\nVernissaus, (ransk. vernissage), tarkoittaa taiden\xc3\xa4yttelyn avajaisia. Vieraille voidaan tarjota pient\xc3\xa4 purtavaa ja viini\xc3\xa4 heid\xc3\xa4n keskustellessaan taiteilijan ja muiden vieraiden kanssa n\xc3\xa4yttelyn teoksista. L\xc3\xa4sn\xc3\xa4 voi olla my\xc3\xb6s kriitikoita ja muita toimittajia, tai heid\xc3\xa4t on voitu kutsua erilliseen tilaisuuteen._NEWLINE_Tapa on saanut alkunsa Pariisin salongista. Taiteilijat tekiv\xc3\xa4t teoksilleen viimeistelyn vernissaamalla ne. Mesenaatit ja eliitti olivat l\xc3\xa4sn\xc3\xa4 vernissauksen aikana ennen virallisia avajaisia, ja t\xc3\xa4st\xc3\xa4 tavasta sai alkunsa perinne juhlistaa taideteoksen tai taideteosten valmistumista yst\xc3\xa4vien ja mesenaattien kanssa. Aikaa my\xc3\xb6ten ero varsinaisen vernissausp\xc3\xa4iv\xc3\xa4n ja avajaisten v\xc3\xa4lill\xc3\xa4 h\xc3\xa4visi. Nykyisin vernissaus on myyntin\xc3\xa4yttelyiss\xc3\xa4 tilaisuus markkinoida myyt\xc3\xa4vi\xc3\xa4 teoksia ostajille ja kriitikoille._NEWLINE_Vastaavasta n\xc3\xa4yttelyn p\xc3\xa4\xc3\xa4t\xc3\xb6stilaisuudesta k\xc3\xa4ytet\xc3\xa4\xc3\xa4n englanniksi ja saksaksi nimityst\xc3\xa4 finissage. Suurten n\xc3\xa4yttelyiden puoliv\xc3\xa4liss\xc3\xa4 voi olla my\xc3\xb6s tilaisuus nimelt\xc3\xa4 midissage.'